Заслаўскі замак

**Засла́ўскі за́мак** — помнік архітэктуры XVI—XVII стагодзьдзяў у Заслаўі. Знаходзіцца ў цэнтры места, у абалоне ракі Сьвіслачы. Твор архітэктуры рэнэсансу. Аб’ект Дзяржаўнага сьпісу гістарычна-культурных каштоўнасьцяў Беларусі.

Заслаўскі замак — адзін зь першых бастыённых замкаў Вялікага Княства Літоўскага і Беларусі.

## Гісторыя
### Вялікае Княства Літоўскае
Бастыённы замак у Заслаўі ўзьвялі князі Глябовічы ў другой палове XVI — пачатку XVII ст. на месцы гарадзішча XI ст. Пасярод замку збудавалі кальвінскі збор і мураваны палац.

У 1676 годзе заходнюю частку замка перадалі Заслаўскаму кляштару дамініканаў. У XVIII ст. замак канчаткова страціў вайсковае значэньне, рэзыдэнцыю ўладальнікаў места перанесьлі ў іншае месца.

### Пад уладай Расейскай імпэрыі
Па другім падзеле Рэчы Паспалітай (1793 год), калі Заслаўе апынулася ў складзе Расейскай імпэрыі, пачаўся заняпад замка. У 1870-я гады дадатковыя мураваныя бастыёны разабралі на цэглу.

## Архітэктура
Помнік архітэктуры рэнэсанс, збудаваны ў традыцыях стараітальянскай фартыфікацыйнай школы. Ён знаходзіўся за 200 мэтраў на поўнач ад места і атачаўся з трох бакоў шырокім вадзяным ровам, а з поўначы надзейна прыкрываўся ракой Княгінькай.

Будаваньне на тэрыторыі ранейшага замчышча абумовіла абрысы фартэцыі: крыху звужаны з захаду прастакутнік 215×190×120×80 м. Звонку бастыёны і курціны былі абмураванымі цэглай і каменем. Дзеля абароны курцінаў у фланках бастыёнаў разьмяшчаліся капаніры з гарматамі, якія забясьпечвалі моцны флянгавы агонь. З напольнага боку ўсе курціны мелі таксама дадатковыя ўмацаваньні г. зв. п’ятаформы, своеасаблівыя паўкруглыя бастыёны. Знутры валы-курціны, каб не асыпаліся ўнутар, умацоўваліся мураванай сьцяною вышынёй 2,5 мэтры і таўшчынёй 0,33, а таксама мелі ўнутры схаваны ход дзеля перамяшчэньня абаронцаў. Валы і бастыёны былі насыпанымі зь пяску, жвіру і гліны з выкарыстаньнем фашын.

Галоўны ўваход у замак меў выгляд 2-павярховай брамы і разьмяшчаўся ў паўднёвай курціне. З паўночнага боку, скіраванага ў бок ракі, месьцілася меншая брама. Каля галоўнай брамы ад пачатку існаваў падземны ход, зроблены з цэглы. Ён прызначаўся, відаць, дзеля патаемных вылазак. Значнай дамінантай замка была ўваходная вежа кальвінскі збору, які стаіць амаль пасярод прастакутніка замка. Вежа, як і сам збор, мела абарончыя функцыі: на шасьці паверхах вежы і пэрымэтрам збору існавалі баявыя байніцы.

## Галерэя
### Гістарычная графіка

Zasłaŭski zamak. Заслаўскі замак (K. Tyškievič, 1858).jpg|Плян. К. Тышкевіч, 1858 г.
Zasłaŭski zamak. Заслаўскі замак (M. Filipovič, 1924).jpg|М. Філіповіч, 1924 г.
Zasłaŭski zamak. Заслаўскі замак (M. Filipovič, 1924) (2).jpg|М. Філіповіч, 1924 г.
Zasłaŭski zamak. Заслаўскі замак (A. Laŭdanski, 1928).jpg|Плян. А. Ляўданскі, 1928 г.


### Гістарычныя здымкі

Zasłaŭski zamak. Заслаўскі замак (1901-17).jpg|да 1918 г.
Zasłaŭski zamak. Заслаўскі замак (1901-17) (2).jpg|да 1918 г.
Zasłaŭje. Заслаўе (1926).jpg|1926 г.
Zasłaŭski zamak. Заслаўскі замак (1928).jpg|1928 г.


### Сучасныя здымкі

Ruins of Zaslavl castle - the hillfort rampart and the nature 01.jpg|Агульны выгляд
Ruins of Zaslavl castle - the hillfort rampart and the nature 04.jpg|Валы
Ruins of Zaslavl castle - the hillfort rampart and the nature 02.jpg|Усярэдзіне
Zasłaŭje-zamak.jpg|Руіны брамы


## Крыніцы

## Літаратура
* 
* 
* 
* Заяц, Ю. А. Заславль X—XVIII веков. — Мн., 1987.

## Вонкавыя спасылкі

* 

Катэгорыя:Бастыённыя замкі Беларусі
Замак